సాయుధ పోరాటంలో పాల్గొన్నందుకు అక్కినేపల్లిలోని దొర హత్య కేసులో రఘుపతిరెడ్డిని భువనగిరిలో అరెస్టుచేసి రెండునెలలు నల్గొండ సబ్‌జైల్లో బంధించారు. ట్రిబ్యునల్ కోర్ట్ రఘుపతిరెడ్డికి ఉరిశిక్ష విధించింది. ఈ ఉరిశిక్ష పడ్డవారిలో నల్లగొండ జిల్లా కేతేపల్లి మండలంలోని <MASK>కు చెందిన నంద్యాల శ్రీనివాసరెడ్డి, నల్లగొండ జిల్లా అప్పాజీపేటకు చెందిన ఎర్రబోతు రాంరెడ్డి అనే 15సంవత్సరాల యువకులు కూడా ఉన్నారు. 1951, జనవరి 21, 22 తేదీలలో ఉరిశిక్ష అమలుచేయయాలని హైకోర్టు తీర్పు ఇవ్వడంతో ముషీరాబాదు జైలులో ఉరిశిక్షకు ఏర్పాట్లుచేశారు. ఈ ఉరిశిక్షల గురించి విదేశి పత్రికలు కూడా కథనాలు ప్రచురించాయి. అది చూసిన ఇంగ్లాండ్ న్యాయవాది డి.ఎన్.ప్రిట్ భారతదేశం వచ్చి అప్పటి రాష్ట్రపతి బాబూ రాజేంద్ర ప్రసాద్ ను కలిసి వీరి తరపున వాదించగా, భారత ప్రభుత్వం వాటిని అంగీరించి ఉరిశిక్షను రద్దుచేసి యావజ్జీవ కారాగారశిక్షగా మార్చింది. 1956లో రఘుపతిరెడ్డి విడుదలయ్యాడు.
గార్లపాటి రఘుపతిరెడ్డి
నల్గొండ మోత్కూర్ హైదరాబాదు కొప్పొలు